ET Euroopa Liidu Teataja L 92/6

KOMISJONI RAKENDUSMÄÄRUS (EL) 2018/555,

9. aprill 2018,

ELi kooskõlastatud mitmeaastase kontrolliprogrammi kohta aastateks 2019, 2020 ja 2021, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 29 lõiget 2,

ning arvestades järgmist:

(1) Komisjoni määrusega (EÜ) nr 1213/2008 (2) kehtestati esimene kooskõlastatud mitmeaastane ühenduse kontrolliprogramm aastateks 2009, 2010 ja 2011. Kõnealust programmi jätkati vastavalt järjestikustele komisjoni määrustele. Kõige viimane neist oli komisjoni rakendusmäärus (EL) 2017/660 (3).

(2) Toiduvaliku aluseks liidus on kolmkümmend kuni nelikümmend põhitoiduainet. Kuna kolme aasta jooksul toimub pestitsiidide kasutamises olulisi muutusi, tuleks neis toiduainetes esinevate pestitsiidide seiret teha kolmeaastaste tsüklitena, et hinnata tarbijate kokkupuudet pestitsiididega ning seda, kuidas kohaldatakse ELi õigusakte.

(3) Euroopa Toiduohutusamet (edaspidi „toiduohutusamet“) esitas teadusliku aruande pestitsiidide seire programmi hindamise kava kohta. Toiduohutusamet jõudis järeldusele, et kui valida vähemalt 32 eri toidukaubast 683 proovi, on jääkide piirnormi ületatud nendest hinnanguliselt üle 1 % puhul, kusjuures veapiir on 0,75 % (4). Selliste proovide võtmine tuleks jaotada liikmesriikide vahel vastavalt elanike arvule, nii et igal aastal võetaks vähemalt 12 proovi toote kohta.

(4) Arvesse võeti liidu eelmise ametliku kontrolliprogrammi analüüsitulemused, et tagada kontrolliprogrammiga hõlmatud pestitsiidide valiku esindavus kasutatavate pestitsiidide suhtes.

(5) Komisjoni veebisaidil on avaldatud juhised kvaliteedikontrollianalüüside tegemiseks ja valideerimiseks toidus ja söödas olevate pestitsiidijääkide analüüsimisel (5).

(6) Kui pestitsiidijäägi määratluses on muid toimeaineid, metaboliite ja/või lagunemis- või reaktsioonisaadusi, tuleks selliste ühendite kohta eraldi aru anda, kui neid on eraldi mõõdetud.

(7) Liikmesriigid, komisjon ja toiduohutusamet on andmete esitamiseks kokku leppinud rakendusmeetmed, näiteks proovikirjeldusstandardi (Standard Sample Description, SSD), (6) (7) mida kasutatakse pestitsiidijääkide analüüsi tulemuste esitamiseks.

(8) Proovivõtumenetluse puhul tuleks kohaldada komisjoni direktiivi 2002/63/EÜ, (8) mis sisaldab codex alimentarius'e komisjoni soovitusi proovivõtumeetodite ja -korra kohta.

(9) Vaja on hinnata ka seda, kas järgitakse imikute ja väikelaste toidu pestitsiidijääkide piirnorme, mis on sätestatud komisjoni direktiivi 2006/141/EÜ (9) artiklis 10 ning komisjoni direktiivi 2006/125/EÜ (10) artiklis 7, kusjuures arvesse võetakse üksnes määruses (EÜ) nr 396/2005 sätestatud pestitsiidijääkide määratlusi.

(10) Seoses üksiku jäägi määramise meetoditega saaksid liikmesriigid teha kohustuslikke analüüse ametlikes laborites, kus juba kasutatakse nõutavaid valideeritud meetodeid.

(11) Liikmesriigid peaksid esitama eelmise kalendriaasta andmed iga aasta 31. augustiks.

(12) Järjestikuste mitmeaastaste programmide kattumisest tuleneva segaduse vältimiseks tuleks rakendusmäärus (EL) 2017/660 õiguskindluse huvides kehtetuks tunnistada. Seda tuleks siiski veel kohaldada 2018. aastal analüüsitavate proovide suhtes.

(13) Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Liikmesriigid võtavad 2019., 2020. ja 2021. aastal proove ja teevad analüüse pestitsiidijääkide määramiseks toodetes vastavalt pestitsiidide ja toodete kombinatsioonidele, mis on esitatud I lisas.

Igast tootest, sealhulgas imikutele ja väikelastele ettenähtud toitudest ja mahepõllumajandusest pärit toodetest võetavate proovide arv on esitatud II lisas.

Artikkel 2

1. Partii, millest proovid võetakse, valitakse juhuslikult.

Proovivõtmise kord, sealhulgas ühikute arv, peab olema kooskõlas direktiiviga 2002/63/EÜ.

2. Kõiki proove, sealhulgas imikutele ja väikelastele ettenähtud toitude proove, analüüsitakse vastavalt määruses (EÜ) nr 396/2005 sätestatud pestitsiidijääkide määratlustele I lisas esitatud pestitsiidide suhtes.

3. Imikutele ja väikelastele ettenähtud toitude puhul hinnatakse proove toodetest, mis on kasutusvalmis või mis muudetakse kasutusvalmiks tootja juhendi kohaselt, võttes arvesse direktiivides 2006/125/EÜ ja 2006/141/EÜ sätestatud jääkide piirnorme. Kui sellist toitu võib tarbida nii muutmata kujul kui ka kasutusvalmiks muudetuna, esitatakse tulemused kasutusvalmiks muutmata toidu kohta.

Artikkel 3

Liikmesriigid esitavad 2019., 2020. ja 2021. aastal analüüsitud proovide analüüsitulemused vastavalt 2020., 2021. ja 2022. aasta 31. augustiks. Need tulemused esitatakse kooskõlas proovikirjeldusstandardiga (SSD).

Juhul kui pestitsiidijäägi määratlus hõlmab rohkem kui üht ühendit (toimeaine ja/või metaboliit või lagunemis- või reaktsioonisaadus), esitavad liikmesriigid analüüsitulemused vastavalt jäägi ametlikule määratlusele. Lisaks esitatakse kõigi jäägi määratluse alla kuuluvate analüütide tulemused eraldi iga aine kohta, mis on eraldi mõõdetud.

Artikkel 4

Rakendusmäärus (EL) 2017/660 tunnistatakse kehtetuks.

Seda kohaldatakse siiski veel 2018. aastal analüüsitavate proovide suhtes kuni 1. septembrini 2019.

Artikkel 5

Käesolev määrus jõustub 1. jaanuaril 2019.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. aprill 2018 Komisjoni nimel president Jean-Claude JUNCKER

(1) ELT L 70, 16.3.2005, lk 1.

(2) Komisjoni 5. detsembri 2008. aasta määrus (EÜ) nr 1213/2008 kooskõlastatud mitmeaastase ühenduse kontrolliprogrammi kohta aastateks 2009, 2010 ja 2011, et tagada vastavus piirnormidele ja hinnata tarbijate kokkupuudet taimsetes ja loomsetes toiduainetes või nende pinnal esinevate pestitsiidijääkidega (ELT L 328, 6.12.2008, lk 9).

(3) Komisjoni 6. aprilli 2017. aasta rakendusmäärus (EL) 2017/660 ELi kooskõlastatud mitmeaastase kontrolliprogrammi kohta aastateks 2018, 2019 ja 2020, et tagada vastavus pestitsiidijääkide piirnormidele ja hinnata tarbijate kokkupuudet taimses ja loomses toidus või selle pinnal esinevate pestitsiidijääkidega (ELT L 94, 7.4.2017, lk 12).

(4) Euroopa Toiduohutusamet, Pesticide Monitoring Program: Design Assessment. EFSA Journal 2015; 13(2): 4005.

(5) Dokument nr SANTE/11813/2017 https://ec.europa.eu/food/sites/food/files/plant/docs/pesticides_mrl_guidelines_wrkdoc_2017-11813.pdf, viimane versioon.

(6) Standard sample description for food and feed (EFSA Journal 2010; 8(1): 1457).

(7) Use of the EFSA Standard Sample Description ver. 2.0 (SSD) for the reporting of data on the control of pesticide residues in food and feed according to Regulation (EC) No 396/2005 (EFSA Supporting publication 2015: EN-918).

(8) Komisjoni 11. juuli 2002. aasta direktiiv 2002/63/EÜ, millega kehtestatakse ühenduse proovivõtumeetodid taimsetes ja loomsetes saadustes sisalduvate ja nende pinnal esinevate pestitsiidide jääkide ametlikuks kontrollimiseks ning tunnistatakse kehtetuks direktiiv 79/700/EMÜ (EÜT L 187, 16.7.2002, lk 30).

(9) Komisjoni 22. detsembri 2006. aasta direktiiv 2006/141/EÜ imiku piimasegude ja jätkupiimasegude kohta ning millega muudetakse direktiivi 1999/21/EÜ (ELT L 401, 30.12.2006, lk 1).

(10) Komisjoni 5. detsembri 2006. aasta direktiiv 2006/125/EÜ imikutele ja väikelastele mõeldud teraviljapõhiste töödeldud toitude ja muude imikutoitude kohta (ELT L 339, 6.12.2006, lk 16).

I LISA A osa: taimset päritolu saadused, (1) millest tuleb proovid võtta 2019., 2020. ja 2021. aastal 2019 2020 2021 (c) (a) (b) Õunad (2) Apelsinid (2) Lauaviinamarjad (2) Maasikad (2) Pirnid (2) Banaanid (2) Virsikud (sh nektariinid ja samalaadsed hübriidid) (2) Kiivid (2) Greibid (2) Viinamarjavein (punane või valge). (Kui veini konkreetne töötlemistegur ei ole teada, kohaldatakse vaiketegurit 1. Liikmesriikidel palutakse esitada veini puhul kasutatud töötlemistegurid liikmesriigi koondaruandes). Lillkapsad (2) Baklažaanid (2) Aedsalatid (2) Sibulad (2) Spargelkapsad (2) Peakapsad (2) Porgandid (2) Melonid (2) Tomatid (2) Kartulid (2) Kultuurseened (2) Spinat (2) Oad (kuivatatud) (2) Harilik paprika (2) Kaeraterad (3) (4) Rukkiterad (4) Nisuterad (4) Odraterad (4) (5) Pruun riis (kooritud riis), mis on määratletud kui koorimata riis pärast seemnekesta eemaldamist (6) Neitsioliiviõli (kui õli konkreetne töötlemistegur ei ole teada, kohaldatakse rasvlahustuvate ainete puhul vaiketegurit 5, võttes arvesse oliiviõli standardset saagist 20 % oliivide massist; muude kui rasvlahustuvate ainete puhul kohaldatakse õli vaiketöötlemistegurit 1. Liikmesriikidel palutakse esitada kasutatud töötlemistegurid liikmesriigi koondaruandes). B osa: loomset päritolu saadused, (1) millest tuleb proovid võtta 2019., 2020. ja 2021. aastal 2019 2020 2021 (e) (f) (d) Lehmapiim (7) Kodulinnurasv (2) Veiserasv (2) Searasv (2) Lambarasv (2) Kanamunad (2) (8) C osa: taimset päritolu toodetes või nende pinnal kontrollitavad pestitsiidi või toote kombinatsioonid 2019 2020 2021 Märkused 2,4-D (c) (a) (b) Analüüsida üksnes aedsalatis, spinatis ja tomatites ning nende pinnal 2019. aastal, apelsinides, lillkapsastes, pruunis riisis ja kuivatatud ubades ning nende pinnal 2020. aastal, greipides, lauaviinamarjades, baklažaanides ja spargelkapsastes ning nende pinnal 2021. aastal. 2- fenüülfenool (c) (a) (b) Abamektiin (c) (a) (b) Atsefaat (c) (a) (b) Atseetamipriid (c) (a) (b) Akrinatriin (c) (a) (b) Aldikarb (c) (a) (b) Aldriin ja dieldriin (c) (a) (b) Ametoktradiin (c) (a) (b) Metüülasiinfoss (c) (a) (b) Asoksüstrobiin (c) (a) (b) Bifentriin (c) (a) (b) Bifenüül (c) (a) (b) Bitertanool (c) (a) (b) Boskaliid (c) (a) (b) Bromiidioon (c) (a) (b) Analüüsida üksnes aedsalatis ja tomatites ning nende pinnal 2019. aastal, pruunis riisis ja selle pinnal 2020. aastal, harilikes paprikates ja nende pinnal 2021. aastal. Bromopropülaat (c) (a) (b) Bupirimaat (c) (a) (b) Buprofesiin (c) (a) (b) Kaptaan (c) (a) (b) Karbarüül (c) (a) (b) Karbendasiim ja benomüül (c) (a) (b) Karbofuraan (c) (a) (b) Kloorantraniliprool (c) (a) (b) Klorofenapüür (c) (a) (b) Kloromekvaat (c) (a) (b) Analüüsida üksnes tomatites ja kaeraterades ning nende pinnal 2019. aastal, porgandites, pirnides, rukkiterades ja pruunis riisis ning nende pinnal 2020. aastal, baklažaanides, lauaviinamarjades, kultuurseentes ja nisus ning nende pinnal 2021. aastal. Klorotaloniil (c) (a) (b) Kloroprofaam (c) (a) (b) Kloropürifoss (c) (a) (b) Metüülkloropürifoss (c) (a) (b) Klofentesiin (c) (a) (b) Analüüsida kõigis loetletud toidukaupades, välja arvatud teraviljas. Klotianidiin (c) (a) (b) Tsüasofamiid (c) (a) (b) Tsüflutriin (c) (a) (b) Tsümoksaniil (c) (a) (b) Tsüpermetriin (c) (a) (b) Tsüprokonasool (c) (a) (b) Tsüprodiniil (c) (a) (b) Tsüromasiin (c) (a) (b) Analüüsida üksnes aedsalatis ja tomatites ning nende pinnal 2019. aastal, kartulites, sibulates ja porgandites ning nende pinnal 2020. aastal, baklažaanides, harilikes paprikates, melonites ja kultuurseentes ning nende pinnal 2021. aastal. Deltametriin (c) (a) (b) Diasinoon (c) (a) (b) Diklorofoss (c) (a) (b) Dikloraan (c) (a) (b) Dikofool (c) (a) (b) Analüüsida kõigis loetletud toidukaupades, välja arvatud teraviljas. Dietofenkarb (c) (a) (b) Difenokonasool (c) (a) (b) Diflubensuroon (c) (a) (b) Dimetoaat (c) (a) (b) Dimetomorf (c) (a) (b) Dinikonasool (c) (a) (b) Difenüülamiin (c) (a) (b) Ditianoon (c) (a) (b) Analüüsida üksnes õuntes ja virsikutes ning nende pinnal 2019. aastal, pirnides ja pruunis riisis ning nende pinnal 2020. aastal, lauaviinamarjades ja nende pinnal 2021. aastal. Ditiokarbamaadid (c) (a) (b) Analüüsida kõigis loetletud toidukaupades ja nende pinnal, välja arvatud spargelkapsad, lillkapsad, peakapsad, oliiviõli, vein ja sibulad. Dodiin (c) (a) (b) Emamektiinbensoaat B1a, väljendatud emamektiinina (c) (a) (b) Endosulfaan (c) (a) (b) EPN (c) (a) (b) Epoksikonasool (c) (a) (b) Etefoon (c) (a) (b) Analüüsida üksnes õuntes, virsikutes, tomatites ja nende pinnal ning veinis 2019. aastal, apelsinides ja pirnides ning nende pinnal 2020. aastal, harilikes paprikates, nisuterades ja lauaviinamarjades ning nende pinnal 2021. aastal. Etioon (c) (a) (b) Etirimool (c) (a) (b) Analüüsida kõigis loetletud toidukaupades ja nende pinnal, välja arvatud teraviljas. Etofeenproks (c) (a) (b) Etoksasool (c) (a) (b) Famoksadoon (c) (a) (b) Fenamidoon (c) (a) (b) Fenamifoss (c) (a) (b) Fenarimool (c) (a) (b) Analüüsida kõigis loetletud toidukaupades ja nende pinnal, välja arvatud teraviljas. Fenasakviin (c) (a) (b) Analüüsida kõigis loetletud toidukaupades ja nende pinnal, välja arvatud teraviljas. Fenbukonasool (c) (a) (b) Fenbutatinaoksiid (c) (a) (b) Analüüsida üksnes õuntes, maasikates, virsikutes, tomatites ja nende pinnal ning veinis 2019. aastal, apelsinides ja pirnides ning nende pinnal 2020. aastal, baklažaanides, greipides, harilikes paprikates ja lauaviinamarjades ning nende pinnal 2021. aastal. Fenheksamiid (c) (a) (b) Fenitrotioon (c) (a) (b) Fenoksükarb (c) (a) (b) Fenpropatriin (c) (a) (b) Fenpropidiin (c) (a) (b) Fenpropimorf (c) (a) (b) Fenpüroksimaat (c) (a) (b) Fentioon (c) (a) (b) Fenvaleraat (c) (a) (b) Fiproniil (c) (a) (b) Flonikamiid (c) (a) (b) Analüüsida üksnes õuntes, virsikutes, spinatis, aedsalatis, tomatites, kaeraterades ja odraterades ning nende pinnal 2019. aastal, kartulites, pirnides, pruunis riisis ja rukkiterades ning nende pinnal 2020. aastal, baklažaanides, lauaviinamarjades, greipides, melonites, harilikes paprikates ja nisuterades ning nende pinnal 2021. aastal. Fluasifop-P (c) (a) (b) Analüüsida üksnes maasikates, peakapsastes, aedsalatis, spinatis ja tomatites ning nende pinnal 2019. aastal, lillkapsastes, kuivatatud ubades, kartulites ja porgandites ning nende pinnal 2020. aastal, baklažaanides, spargelkapsastes, harilikes paprikates ja nisuterades ning nende pinnal 2021. aastal. Flubeendiamiid (c) (a) (b) Fludioksoniil (c) (a) (b) Flufenoksuroon (c) (a) (b) Fluopikoliid (c) (a) (b) Fluopüraam (c) (a) (b) Flukviinkonasool (c) (a) (b) Flusilasool (c) (a) (b) Flutriafool (c) (a) (b) Fluksapüroksaad (c) (a) (b) Folpeet (c) (a) (b) Formetanaat (c) (a) (b) Fostiasaat (c) (a) (b) Glüfosaat (c) (a) (b) Haloksüfop, sealhulgas haloksüfop-P (c) (a) (b) Analüüsida üksnes maasikates ja peakapsastes ning nende pinnal 2019. aastal, kuivatatud ubades ja nende pinnal 2020. aastal, spargelkapsastes, greipides, harilikes paprikates ja nisuterades ning nende pinnal 2021. aastal. Heksakonasool (c) (a) (b) Heksütiasoks (c) (a) (b) Analüüsida kõigis loetletud toidukaupades, välja arvatud teraviljas. Imasaliil (c) (a) (b) Imidaklopriid (c) (a) (b) Indoksakarb (c) (a) (b) Iprodioon (c) (a) (b) Iprovalikarb (c) (a) (b) Isokarbofoss (c) (a) (b) Isoprotiolaan (a) Analüüsida üksnes pruunis riisis ja selle pinnal 2020. aastal. Ainet ei analüüsita üheski tootes või selle pinnal 2019. ja 2021. aastal. Metüülkresoksiim (c) (a) (b) Lambda-tsühalotriin (c) (a) (b) Linuroon (c) (a) (b) Lufenuroon (c) (a) (b) Malatioon (c) (a) (b) Mandipropamiid (c) (a) (b) Mepanipüriim (c) (a) (b) Mepikvaat (c) (a) (b) Analüüsida üksnes odraterades ja kaeraterades ning nende pinnal 2019. aastal, pirnides, rukkiterades ja pruunis riisis ning nende pinnal 2020. aastal, kultuurseentes ja nisuterades ning nende pinnal 2021. aastal. Metalaksüül ja metalaksüül-M (c) (a) (b) Metamidofoss (c) (a) (b) Metidatioon (c) (a) (b) Metiokarb (c) (a) (b) Metomüül (c) (a) (b) Metoksüfenosiid (c) (a) (b) Metrafenoon (c) (a) (b) Monokrotofoss (c) (a) (b) Müklobutaniil (c) (a) (b) Oksadiksüül (c) (a) (b) Oksamüül (c) (a) (b) Metüüloksüdemetoon (c) (a) (b) Paklobutrasool (c) (a) (b) Paratioon (c) (a) (b) Metüülparatioon (c) (a) (b) Penkonasool (c) (a) (b) Pentsükuroon (c) (a) (b) Pendimetaliin (c) (a) (b) Permetriin (c) (a) (b) Fosmeet (c) (a) (b) Pirimikarb (c) (a) (b) Metüülpirimifoss (c) (a) (b) Protsümidoon (c) (a) (b) Profenofoss (c) (a) (b) Propamokarb (c) (a) (b) Analüüsida üksnes maasikates, peakapsastes, spinatis, aedsalatis, tomatites ja odraterades ning nende pinnal 2019. aastal, porgandites, lillkapsastes, sibulates ja kartulites ning nende pinnal 2020. aastal, lauaviinamarjades, melonites, baklažaanides, spargelkapsastes, harilikes paprikates ja nisuterades ning nende pinnal 2021. aastal. Propargiit (c) (a) (b) Propikonasool (c) (a) (b) Propüsamiid (c) (a) (b) Prosulfokarb (c) (a) (b) Protiokonasool (c) (a) (b) Analüüsida üksnes peakapsastes, aedsalatis, tomatites, odraterades ja kaeraterades ning nende pinnal 2019. aastal, porgandites, sibulates, rukkiterades ja pruunis riisis ning nende pinnal 2020. aastal, harilikes paprikates ja nisuterades ning nende pinnal 2021. aastal. Pümetrosiin (c) (b) Analüüsida üksnes peakapsastes, aedsalatis, maasikates, spinatis ja tomatites ning nende pinnal 2019. aastal. Ainet ei analüüsita üheski tootes ega selle pinnal 2020. aastal. Analüüsida baklažaanides, melonites ja harilikes paprikates ning nende pinnal 2021. aastal. Püraklostrobiin (c) (a) (b) Püridabeen (c) (a) (b) Pürimetaniil (c) (a) (b) Püriproksüfeen (c) (a) (b) Kinoksüfeen (c) (a) (b) Spinosaad (c) (a) (b) Spirodiklofeen (c) (a) (b) Spiromesifeen (c) (a) (b) Spiroksamiin (c) (a) (b) Spirotetramaat (c) (a) (b) Tau-fluvalinaat (c) (a) (b) Tebukonasool (c) (a) (b) Tebufenosiid (c) (a) (b) Tebufenpüraad (c) (a) (b) Analüüsida kõigis loetletud toidukaupades ja nende pinnal, välja arvatud teraviljas. Teflubensuroon (c) (a) (b) Teflutriin (c) (a) (b) Terbutüülasiin (c) (a) (b) Tetrakonasool (c) (a) (b) Tetradifoon (c) (a) (b) Analüüsida kõigis loetletud toidukaupades ja nende pinnal, välja arvatud teraviljas. Tiabendasool (c) (a) (b) Tiaklopriid (c) (a) (b) Tiametoksaam (c) (a) (b) Metüültiofanaat (c) (a) (b) Metüültolklofoss (c) (a) (b) Triadimefoon (c) (a) (b) Triadimenool (c) (a) (b) Tiodikarb (c) (a) (b) Triasofoss (c) (a) (b) Trifloksüstrobiin (c) (a) (b) Triflumuroon (c) (a) (b) Vinklosoliin (c) (a) (b) D osa: loomset päritolu toodetes või nende pinnal kontrollitavad pestitsiidi ja toote kombinatsioonid 2019 2020 2021 Märkused Aldriin ja dieldriin (e) (f) (d) Bifentriin (e) (f) (d) Klordaan (e) (f) (d) Kloropürifoss (e) (f) (d) Metüülkloropürifoss (e) (f) (d) Tsüpermetriin (e) (f) (d) DDT (e) (f) (d) Deltametriin (e) (f) (d) Diasinoon (e) (f) (d) Endosulfaan (e) (f) (d) Famoksadoon (e) (f) (d) Fenvaleraat (e) (f) (d) Fiproniil (e) (f) (d) Glüfosaat (e) (f) (d) Heptakloor (e) (f) (d) Heksaklorobenseen (e) (f) (d) Heksaklorotsükloheksaan (HCH, α-isomeer) (e) (f) (d) Heksaklorotsükloheksaan (HCH, β-isomeer) (e) (f) (d) Indoksakarb (e) Analüüsida üksnes piimas 2019. aastal. Lindaan (e) (f) (d) Metoksükloor (e) (f) (d) Paratioon (e) (f) (d) Permetriin (e) (f) (d) Metüülpirimifoss (e) (f) (d) (1) Seoses analüüsitavate toorainetega tuleb toodete selliste osade puhul, mille suhtes kohaldatakse jääkide piirnorme, analüüsida määruse (EÜ) nr 396/2005 I lisa A osas loetletud rühma või alarühma põhitoodet, kui ei ole sätestatud teisiti. (2) Analüüsida tuleb töötlemata tooteid. Külmutatud toodete korral esitada töötlemistegur, kui see on teada. Kui konkreetset töötlemistegurit ei ole teada, kohaldatakse vaiketegurit 1. (3) Kui kaerateradest ei ole piisavat arvu kättesaadavaid proove, võib kaerateraproovide nõutud arvust selle osa, mida ei saanud võtta, lisada odrateraproovidele, mille tulemusena kaerateraproovide arv väheneb ja odrateraproovide arv proportsionaalselt suureneb. (4) Kui rukki-, nisu-, kaera- ja odrateradest ei ole piisavalt kättesaadavaid proove, võib analüüsida ka rukki, nisu, kaera ja odra täisterajahu ning teatada töötlemistegur. Kui konkreetsed töötlemistegurid ei ole teada, kohaldatakse vaiketegurit 1. (5) Kui odrateradest ei ole piisavat arvu kättesaadavaid proove, võib odrateraproovide nõutud arvust selle osa, mida ei saanud võtta, lisada kaerateraproovidele, mille tulemusena odrateraproovide arv väheneb ja kaerateraproovide arv proportsionaalselt suureneb. (6) Vajaduse korral võib analüüsida ka poleeritud riisiteri. EFSA-le tuleb teatada, kas analüüsiti poleeritud või kooritud riisi. Kui analüüsiti poleeritud riisi, siis teatatakse töötlemistegur. Kui konkreetsed töötlemistegurid ei ole teada, kohaldatakse vaiketegurit 0,5. (7) Analüüsida tuleb värsket piima (töötlemata), sealhulgas külmutatud, kuumutatud ja steriliseeritud, pastöriseeritud või filtreeritud piima. (8) Analüüsida tuleb kooreta mune tervikuna.